Αγνή του Βρανδεμβούργου (1584-1629)

Η Αγνή, γερμ.: Agnes von Brandenburg von Hohenzollern (17 Ιουλίου 1584 στο Βερολίνο - 26 Μαρτίου 1629 στο Αμτ Νόιχάουζ) ήταν κόρη του εκλέκτορα του Βρανδεμβούργου και με τους γάμους της έγινε πρώτα δούκισσα της Πομερανίας και μετά της Σαξονίας-Λάουεμπουργκ.

 Βιογραφία 
Ήταν η πέμπτη κόρη (2η από τον 3ο γάμο) του Ιωάννη-Γεωργίου εκλέκτορα του Βρανδεμβούργου (1525–1598) από τον 3ο γάμο του με την Ελισάβετ των Ασκάνια (1563-1607), κόρη του πρίγκιπα Ιωακείμ-Ερνέστου πρίγκιπα του Άνχαλτ-Τσερμπστ.

Στις 25 Ιουνίου 1604 στο Βερολίνο παντρεύτηκε τον πρώτο της σύζυγο Φίλιππο-Ιούλιο δούκα της Πομερανίας-Βόλγκαστ (1584–1625). Το ζευγάρι κατοικούσε στο κάστρο Βόλγκαστ. Ένα αγρόκτημα στο Ούνταρς στο νησί Ρύγκεν πήρε το όνομά του από αυτήν: Agnisenhof. Το 1615 η Ελισάβετ συμμετείχε, κατόπιν αιτήματος του συζύγου της, στη χρηματοδότηση ενός νομισματοκοπείου στο Φράντσμπουργκ. Joachim Krüger: Zwischen dem Reich und Schweden: die landesherrliche Münzprägung im Herzogtum Pommern und in Schwedisch-Pommern in der frühen Neuzeit (ca. 1580-1715), LIT Verlag, Berlin, Hamburg and Münster, 2006, p. 120 ff Μετά το τέλος του Φίλιππου-Ιουλίου, η Αγνή ζούσε στην ιδιοκτησία χηρείας της (wittum), στην περιοχή του Μπαρτ. Ο Ντούμπσλαφ Κρίστοφ φον Άικστετ αουφ Ρότενκλεμπενοβ, που ήταν σύμβουλος του συζύγου της, υπηρέτησε ως ιδιωτικός σύμβουλος και διαχειριστής. Julius von Bohlen: Die Erwerbung Pommerns durch die Hohenzollern: zur Erinnerung an die vor 50 Jahren erfolgte Wiedervereinigung des ganzen Pommern unter die Herrschaft seines erlauchten Königshauses, Decker, 1865, p. 56

Η Ελισάβετ παντρεύτηκε ξανά στις 9 Σεπτεμβρίου 1628, στο Σλος Μπαρτ, με τον δέκα χρόνια νεώτερο Φραγκίσκο-Κάρολο δούκα της Σαξονίας-Λάουενμπουργκ (1594–1660), ο οποίος ήταν στρατηγός στον αυτοκρατορικό στρατό. Με αυτόν τον δεύτερο γάμο έχασε τα δικαιώματά της για τον Μπαρτ. Ωστόσο ο Φραγκίσκος-Κάρολος έπεισε τον Βάλενσταϊν να αναγκάσει τον Μπόγκισλαβ ΙΔ΄ δούκα της Πομερανίας να της επιτρέψει να διατηρήσει τον Μπαρτ μέχρι το τέλος της. Johann Samuel Ersch: Allgemeine Encyclopädie der Wissenschaften und Künste in alphabetischer Folge, vol. 48, J. f. Gleditsch, 1848, p. 95

 Οικογένεια 
Παντρεύτηκε πρώτα το 1604 τον Φίλιππο-Ιούλιο δούκα της Πομερανίας. Δεν απέκτησαν απογόνους και ο Φίλιππος-Ιούλιος απεβίωσε το 1625.

Το 1628 η Αγνή έκανε δεύτερο γάμο με τον Φραγκίσκο-Κάρολο των Ασκάνια δούκα της Σαξονίας-Λάουενμπουργκ. Δεν είχαν παιδιά.

 Πρόγονοι 

 Υποσημειώσεις 

 Βιβλιογραφικές αναφορές 
 Samuel Buchholtz: Versuch einer Geschichte der Churmark Brandenburg, 1767, σελ. 490, Διαδικτυακά

 Εξωτερικοί σύνδεσμοι 
 http://www.ruegenwalde.com/greifen/phijul/phijul.htm

Κατηγορία:Βερολινέζοι
Κατηγορία:Οίκος των Χοεντσόλερν